מלכה שחורה

מלכת שחורה (באנגלית: Queen of Katwe) הוא סרט דרמה ביוגרפי אמריקאי מ-2016, בבימויה של מירה נאיר. הסרט, בכיכובם של לופיטה ניונגו, דייוויד אוילאו, ומדינה נלוואנגה, מספר את סיפורה של פיונה מוטסי, נערה משכונת העוני קאטווה, באוגנדה. היא לומדת לשחק שחמט והופכת למפורסמת לאחר הופעות באולימפיאדת השחמט.

הסרט מבוסס על ספרו של טים קרות'רס, והופק על ידי סרטי וולט דיסני וסרטי ESPN. הקרנת הבכורה של "מלכה שחורה" נערכה בפסטיבל הסרטים הבינלאומי של טורונטו ב-2016.

 תקציר העלילה 
החיים בשכונת העוני קאטווה בקמפלה הם מאבק תמידי עבור פיונה (מדינה נלוואנגה) בת העשר, אמה הארייט (לופיטה ניונגו) ואחיה. היא ואחיה הצעיר מוכרים ירקות בשוק וברחוב כדי לסייע לכלכלת המשפחה, ופיונה גם עוזרת בטיפול באחיה התינוק. עולמה משתנה יום אחד, כשהיא פוגשת את רוברט קטנדה (דייוויד אוילאו) בתוכנית מיסיונרית לנוער, במסגרתו הוא מאמן כדורגל ומלמד את הילדים שחמט. הוא סבור שהחשיבה האסטרטגית והריכוז הנדרשים לשחמט יכולים לסייע לילדים בתחומים אחרים בחייהם, לא כל שכן ילדים כמו פיונה שנאלצו לנשור ממסגרות חינוכיות בגיל צעיר. פיונה מוקסמת מהשחמט, ומגלה שיש לה כישרון. קטנדה מתחיל להדריך אותה, אך נפגש בהתנגדות מצד האם, שפוחדת שככל שמאוויה של פיונה גדולים יותר, כך תהיה אכזבתה קשה יותר, ושבתור ילדה מהרובד הנמוך ביותר בחברה, סיכוייה להתקדם בעולם השחמט קלושים.
אך פיונה עוברת מהצלחה להצלחה, בהתחלה בתוכנית הנוער ואחר כך בתחרויות מקומיות. כדי לסייע לה להתקדם, וכן כדי לענות על חששותיה של הארייט, נטנדה מלמד את פיונה קרוא וכתוב.

במשך מספר שנים, הצלחתה בתחרויות וטורנירים מובילה להשתתפות בתחרויות ברמה מתקדמת יותר ויותר, כולל טורנירים בינלאומיים. פיונה מתרחקת מחיי המשפחה, ומתמודדת עם מתח ובעיות זהות. היא מבינה כמה מעט היא יודעת על החיים מחוץ לתחרויות, אף על פי ששמה כבר יוצא לפניה בשכונתה, שתושביה גאים ונלהבים מהצלחתה, ומרגישים שהיא מייצגת אותם. בכל צעד ושעל, פיונה ממשיכה לחלום על בריחה מן העוני. בסוף הסרט, היא מועמדת לדרגת אמן בינלאומי, וקונה לאמה ואחיה בית מחוץ לעיר.

 צוות השחקנים הראשי 
 מדינה נלוואנגה בתפקיד פיונה מוטסי
 דייוויד אוילאו בתפקיד רוברט קטנדה
 לופיטה ניונגו בתפקיד נאקו הארייט
 מרטין קבנזה בתפקיד מוגאבי בריאן
 טארין "קיי" קיאזי בתפקיד נייט, אחותה הגדולה של פיונה
 רונלד ססמגנדה בתפקיד אייבן
 אית'ן נזריו לובגה בתפקיד בנג'מין, אחיה הצעיר של פיונה
 ניקיטה ואליגווה בתפקיד גלוריה
 אדגר קנייקה בתפקיד ג'וזף
 אסתרי טבנדקה בתפקיד שרה קטנדה
 פיטר אודוקה בתפקיד מר ברומבה
 שיבא קרונגי בתפקיד שאקירה

 הפקה 
 פיתוח 
טים קרות'רס כתב את הספר "The Queen of Katwe: A Story of Life, Chess, and One Extraordinary Girl's Dream of Becoming a Grandmaster", אשר מתעד את סיפור חייה של פיונה מוטסי. הספר פורסם על ידי ESPN ב-2012, ובאותה שנה סרטי וולט דיסני רכשו את אופציות הפיתוח. טנדו נגנדה, בכיר באולפני וולט דיסני, פיתח את פרויקט להפקה. נגנדה, שהוא עצמו ממוצא אוגנדי, נסע לבקר את נאיר בביתה שבאוגנדה, כדי לשכנע אותה לביים את הסרט על מוטסי. נאיר הוקסמה מהסיפור, וסיפרה ש"תמיד הייתי מוקפת כאן בסיפורים מקומיים, אבל לא עשיתי [סרט] באוגנדה מאז 1991. אני אוהבת כל סיפור על אנשים שיוצרים משהו מתוך מה שנראה כמו שום דבר."

נאיר נפגשה עם מוטסי, עם אמה הארייט, ועם מועדון השחמט המנוהל על ידי המאמן רוברט קטנדה. היא הזמינה את התסריטאי ויליאם וילר לבוא לקמפלה לערוך ראיונות עם הדמויות הראשיות כבסיס לתסריט. איברהים צילמה סרטון קונספט קצר כדי להרגיע את מנהלי אולפני וולט דיסני, אשר חששו מכך שכל הסרט יצולם באפריקה.

נאיר תיארה את "מלכת קאטווה" כסרט רדיקלי עבור דיסני. בעוד הסרט מתואם לנרטיבים מרכזיים של דיסני, כסוג של "סיפור סינדרלה", הוא מחדש עבור החברה בהצגת "היופי והברבריות זה לצד זה." בינואר 2015, יו"ר אולפני דיסני אלן פ. קרן אישר את תחילת ההפקה בתקציב של 15 מיליון דולר.

 ליהוק 
בינואר 2015, דייוויד אוילאו ולופיטה ניונגו לוהקו בתפקידי רוברט קטנדה והארייט מוטסי, בהתאמה. הם היו בחירתה הראשונה של נאיר לתפקידים אלו. ניונגו אמרה שהיא החליטה לשחק את התפקיד אחרי שקראה את עשרת העמודים הראשונים של התסריט: "זו הייתה הפעם הראשונה שהרגשתי התעוררות אמיתית מתסריט, ושהוא באמת מציב בפני אתגר". גם אוילאו נעתר מיד, וראה את הסרט כ"חתרני", לאור היעדר הגיוון בקולנוע האמריקאי העכשווי. נאיר סיפרה שהליהוק לתפקיד פיונה היה הקשה ביותר. החיפוש נמשך מיולי עד דצמבר 2014, וצוות ההפקה בחן כמעט 700 ילדות. מנהלת הליהוק מצאה את מדינה נלוואנגה בת ה-15 בשיעור ריקוד קהילתי, והיא לוהקה בתפקיד פיונה.

 צילומים 
הצילומים החלו באפריל 2015. הסרט צולם כולו באפריקה, בשכונת העוני קאטווה בקמפלה, ובאתרים אחרים באוגנדה וביוהנסבורג, דרום אפריקה. נאיר הקימה מחנה הדרכה למשחק כדי לסייע לילדים שהשתתפו בסרט כניצבים ובתפקידים קטנים, כי לרובם לא היה שום ניסיון אל מול המצלמה. מספר שחקנים אוגנדים מקצועיים השתתפו בתפקידי ניצבים, כולל גלדיס אוינבוט, אשר שימשה ככפילתה של ניונגו במהלך הצילומים.

 מוזיקה 
את הפסקול המוזיקלי של הסרט הלחין אלכס הפס.

אלישה קיז כתבה והקליטה את השיר "בחזרה לחיים" עבור הסרט; הוא יצא ב-1 בספטמבר 2016 בהפצת תקליטי RCA. פסקול האלבום יצא ב-23 בספטמבר בהפצת תקליטי וולט דיסני.

 קבלה 
 ביקורות 
"מלכת קאטווה" זכה לשבחים מצד המבקרים, ובמיוחד הופעותיהם של ניונגו ואוילאו. באתר Rotten Tomatoes לסרט ציון חיובי של 93% בהסתמך על 148 ביקורות, עם דירוג ממוצע של 7.3/10. באתר Metacritic, הדירוג המנורמל הוא 73 out of 100 בהסתמך על ביקורות מ-40 מבקרים, ציון המצביע על "ביקורות חיוביות בכללי". קהלים שסוקרו על ידי CinemaScore נתנו לסרט ציון של "A+" (הציון הגבוה ביותר שניתן לתת).

 פרסים 
 פרס שנה קטגוריה זוכים תוצאה מקור אגודת מבקרי הקולנוע האפריקאים-אמריקאים February 8, 2017 Top 10 Films Queen of Katwe  Africa Movie Academy Award 2017 Africa Movie Academy Award for Most Promising Actor Madina Nalwanga  Africa Movie Academy Award for Best Actor in a Leading Role David Oyelowo  Africa Movie Academy Award for Best Actress in a Leading Role Lupita Nyong'o  Africa Movie Academy Award for Best Director Mira Nair  Africa Movie Academy Award for Best Film Queen of Katwe  Africa Movie Academy Award for Best Production Design Queen of Katwe  Africa Movie Academy Award for Best Costume Design Queen of Katwe  Africa Movie Academy Award for Best Visual Effects Queen of Katwe  Alliance of Women Film Journalists December 21, 2016 Best Woman Director Mira Nair  Best Breakthrough Performance Madina Nalwanga  פרסי Black Reel February 16, 2017 Outstanding Actress Madina Nalwanga  Outstanding Supporting Actress Lupita Nyong'o  Outstanding Original Song "Back to Life" – Alicia Keys, Illangelo and Billy Walsh  Critics Choice Awards December 11, 2016 Best Young Performer Madina Nalwanga  Evening Standard British Film Awards December 8, 2016 Best Actor David Oyelowo (also for A United Kingdom)  Golden Tomato Awards January 12, 2017 Best Kids/Family Movie 2016 Queen of Katwe  London Film Critics' Circle January 22, 2017 British/Irish Actor of the Year David Oyelowo (also for A United Kingdom)  NAACP Image Awards February 11, 2017 Outstanding Actress Madina Nalwanga  Outstanding Supporting Actress Lupita Nyong'o  Outstanding Supporting Actor David Oyelowo  Outstanding Film Director Mira Nair  National Film Awards UK March 29, 2017 Best Actress Lupita Nyong'o  Best International Film Queen of Katwe  Toronto International Film Festival September 18, 2016 People's Choice Award Mira Nair  Women Film Critics Circle December 19, 2016 Best Movie by a Woman Queen of Katwe  Best Young Actress Madina Nalwanga  Best Female Images in a Movie Queen of Katwe  Best Family Film Queen of Katwe 

 קישורים חיצוניים 



 ריאיון עם פיונה מוטסי ורוברט קטנדה

 הערות שוליים 

קטגוריה:סרטי 2016
קטגוריה:סרטים ביוגרפיים אמריקאיים
קטגוריה:סרטי דרמה אמריקאיים
קטגוריה:סרטים באנגלית
קטגוריה:פמיניזם בקולנוע
קטגוריה:סרטי וולט דיסני